Blaze7451/Wiki-th-20250601 huggingface dataset:
ตั้วไหล

ตั้วไหล มีชื่อในภาษาจีนกลางว่า ต้ายหลายต้งจู่ (p=Dàilái Dòngzhǔ) เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นน้องชายของจกหยงภรรยาของเบ้งเฮ็ก
ตั้วไหลเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

**ในนิยายสามก๊ก**
ตั้วไหลปรากฏเป็นตัวละครในนวนิยายสามก๊กตอนที่ 90efn|ตรงกับสามก๊ก ฉบับเจ้าพระยาพระคลัง (หน) ตอนที่ 69 ตั้วไหลเป็นน้องชายของจกหยงผู้เป็นภรรยาของเบ้งเฮ็กและมีตำแหน่งเป็นผู้นำแปดชนเผ่า (八番部長 ปาฟานปู้จ่าง) กล่าวกันว่าตั้วไหลสืบเชื้อสายจากจู้หรงที่เป็นเทพแห่งไฟในตำนานปรัมปรา
หลังจากจูกัดเหลียงจับตัวเบ้งเฮ็กได้เป็นครั้งที่ 5 และปล่อยตัวไป เบ้งเฮ็กถอยไปตั้งมั่นที่ถ้ำงินแข (銀坑洞 อิ๋นเคิงต้ง) ก็หนีไปที่ ตั้วไหลจึงเข้าไปแนะนำเบ้งเฮ็กใหไปขอความช่วยเหลือจากบกลกไต้อ๋องนายถ้ำปัดหลับต๋อง (八納洞 ปาน่าต้ง) ซึ่งมีความสามารถในการเรียกสัตว์ร้ายเพื่อใช้เข้าโจมตีทัพจ๊กก๊ก แต่จูกัดเหลียงสามารถเอาชนะบกลกไต้อ๋องได้ 
ตั้วไหลจึงดำเนินแผนมัดตัวเบ้งเฮ็กและจกหยงไปให้จูกัดเหลียงเพื่อแสร้างยอมจำนนและจะใช้โอกาสนี้ในการสังหารจูกัดเหลียง แต่จูกัดเหลียงอ่านแผนการของตั้วไหลออก ค้นตัวพบเจออาวุธในตัวตั้วไหลและทหาร จูกัดเหลียงปล่อยตัวเบ้งเฮ็ก จกหยง และตั้วไหลไป ถือเป็นการจับและปล่อยตัวเบ้งเฮ็กเป็นครั้งที่ 6
หลังเบ้งเฮ็กถูกปล่อยตัวเป็นครั้งที่ 6 ตั้วไหลแนะนำเบ้งเฮ็กให้ไปขอความช่วยเหลือจากลุดตัดกุด เจ้าแห่งรัฐออโกก๊ก (烏戈國 อูเกอกั๋ว) ผู้มีทหารตีนกระเป๋ง (籐甲兵 เถิงเจี่ยปิง) หรือทหารเกราะหวายใต้บังคับบัญชา แต่จูกัดเหลียงก็เอาชนะลุดตัดกุดและทหารตีนกะเป๋งได้ ในที่สุดตั้วไหลก็ติดตามเบ้งเฮ็กและจกหยงไปยอมสวามิภักดิ์ต่อจ๊กก๊ก

**ดูเพิ่ม**
 รายชื่อบุคคลในยุคสามก๊ก- รายชื่อตัวละครสมมติในยุคสามก๊ก

**หมายเหตุ**

**อ้างอิง**
 ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).
หมวดหมู่:ตัวละครสมมติในยุคสามก๊ก
ตีนกะเป๋ง

ตีนกะเป๋ง มีชื่อในภาษาจีนกลางว่า เถิงเจี่ยจฺวิน (p=Téng jiǎ jūn) มีความหมายว่า ทหารเกราะหวาย เป็นกองทหารสมมติที่ปรากฏในตอนที่ 90 ของนวนิยายอิงประวัติศาสตร์จีนเรื่องสามก๊กในศตวรรษที่ 14 อยู่ เป็นกองทหารใต้การบังคับบัญชาของลุดตัดกุด เจ้าแห่งรัฐออโกก๊ก (烏戈國 อูเกอกั๋ว) รัฐของชนเผ่าลำมัน (南蠻 หนานหมาน) ทางใต้ของรัฐจ๊กก๊ก

**ในนิยายสามก๊ก**
ทหารตีนกะเป๋งปรากฏในนวนิยายสามก๊กตอนที่ 90efn|ตรงกับสามก๊ก ฉบับเจ้าพระยาพระคลัง (หน) ตอนที่ 69
เมื่อจูกัดเหลียงยกทัพจ๊กก๊กลงใต้เพื่อปรายชนเผ่าลำมัน จับตัวเบ้งเฮ็กผู้เป็นมันอ๋อง (กษัตริย์ของชนเผ่าลำมัน) ได้ 6 ครั้งและปล่อยตัวไปทั้ง 6 ครั้ง เบ้งเฮ็กทำตามคำแนะนำของตั้วไหลโดยไปขอความช่วยเหลือจากลุดตัดกุดแห่งรัฐออโกก๊กให้มาช่วยรบกับจูกัดเหลียงเป็นครั้งที่ 7 ลุดตัดกุดนั้นมีกองกำลังทหารที่แข็งแกร่งเรียกว่า "ตีนกะเป๋ง" หรือ "ทหารเกราะหวาย" ทำให้เบ้งเฮ็กมีความมั่นใจมากขึ้นว่าจะรบทัพจ๊กก๊กชนะ
ตีนกะเป๋งหรือทหารเกราะหวายเป็นกองกำลังทหารชั้นยอดที่สวมเกราะทำจากหวาย หวายชนิดนี้ขึ้นตามลำธารในภูเขา เกาะเกี่ยวกับผาหิน คนในท้องถิ่นเก็บหวานมาแช่น้ำมันนานครึ่งปีและนำออกมาตากแดด แห้งแล้วก็นำมาแช่ใหม่ ทำวนไปรวมสิบกว่าครั้งจึงนำมาสานเป็นชุดเกราะ เมื่อสวมเกราะหวายเวลาข้ามแม่น้ำจะไม่จม ไม่เปียกน้ำ ดาบและเกาทัณฑ์ฟันแทงไม่เข้า
ลุดตัดกุดให้เขาอั๋น (土安 ถู่อาน) และเคหลี (奚泥 ซีหนี) นำทหารตีนกะเป๋งสามหมื่นนายเข้าร่วมในการรบกับจ๊กก๊ก ในการรบครั้งแรกสามารถเอาชนะกองกำลังของจ๊กก๊กที่นำโดยอุยเอี๋ยนได้ที่ริมแม้น้ำโท้ฮัวสุย (桃花水 เถาฮฺวาฉุ่ย;  "แม่น้ำดอกท้อ")  จูกัดเหลียงจึงวางแผนแสร้งรบแพ้ล่าถอยเพื่อล่อให้ทหารตีนกะเป๋งเข้าไปในหุบเขาจัวปัวสก (盤蛇谷 ผานเฉอกู่;  "หุบเขางูขด") แล้วโจมตีทหารตีนกะเป๋งด้วยไฟและระเบิดฝังดิน  ชุดเกราะหวายที่แช่น้ำมันถูกไฟก็ลุกไหม้ขึ้น ลุดตัดกุดและทหารตีนกะเป๋งสามหมื่นนายก็ถูกไฟคลอกตายในหุบเขา จูกัดเหลียงมองลงมาจากบนภูเขาเห็นฉากอันน่าสังเวชที่ทหารตีนกะเป๋งถูกไฟครอกในหุบเขาก็คร่ำครวญว่า "เราทำการครั้งนี้ถึงจะได้บำเหน็จความชอบสักเท่าใดก็ดี เห็นอายุเราจะสิ้นเสียมั่นคงเพราะฆ่าชีวิตสัตว์เสียมากนัก"

**ดูเพิ่ม**
 ลุดตัดกุด- เบ้งเฮ็ก

**หมายเหตุ**

**อ้างอิง**
 ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).
หมวดหมู่:ตัวละครสมมติในยุคสามก๊ก
หมวดหมู่:องค์กรทางทหารในบันเทิงคดี
วิกิพีเดีย:เสนอบทความคุณภาพ/สาธารณรัฐประชาธิปไตยคองโก

=== สาธารณรัฐประชาธิปไตยคองโก**
 เสนอชื่อโดย 𝙉𝙤𝙤𝙗𝙮𝙩𝙝𝙖𝙞𝙡𝙖𝙣𝙙 (𝘾𝙉:𝙔𝙪𝙜𝙤𝙨𝙡𝙖𝙫𝙞𝙖𝙣) (คุย)

**รายการตรวจ**
ผู้ทบทวนหลัก: --Sry85 (คุย) 19:32, 16 กันยายน 2566 (+07)
ขอปิดอภิปรายครับ Noobythailand (คุย) 13:16, 18 พฤศจิกายน 2567 (+07)

**เสนอแนะการปรับปรุง**
#
ประเทศไอซ์แลนด์ในโอลิมปิกฤดูร้อน 2024

ประเทศไอซ์แลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ประเทศฝรั่งเศส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยประเทศไอซ์แลนด์เข้าร่วมในโอลิมปิกฤดูร้อนทุก ๆ ครั้งนับตั้งแต่เปิดตัวอย่างเป็นทางการในโอลิมปิกฤดูร้อน 1912 ยกเว้นสี่ครั้งอันเป็นผลมาจากภาวะเศรษฐกิจตกต่ำครั้งใหญ่ทั่วโลก (1920 ถึง 1932)

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**ว่ายน้ำ**
ผลการแข่งขันดังนี้
รายการลู่และถนน

**อ้างอิง**
ไอซ์แลนด์
2024
ล็อกฮีด (ตัวละคร)

ล็อกฮีด (Lockheed) เป็นตัวละครที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ ซึ่งตัวละครนี้ส่วนใหญ่มักปรากฏร่วมกับทีมเอ็กซ์เมน โดยเป็นมังกรต่างดาวและเป็นสหายที่รู้จักกันมานานของชาโดว์แคท (คิตตี ไพรด์) ซึ่งเป็นสมาชิกของเอ็กซ์เมนและเอกซ์แคลิเบอร์
อนึ่ง ล็อกฮีดปรากฏตัวเล็กน้อยในซีรีส์แอนิเมชันทางโทรทัศน์ที่เกี่ยวข้องกับเอ็กซ์เมน และได้รับการเปิดตัวในฉบับคนแสดงในภาพยนตร์ ค.ศ. 2020 เรื่องมิวแทนท์รุ่นใหม่

**ประวัติการตีพิมพ์**
ล็อกฮีดได้รับการสร้างโดยนักเขียนชื่อคริส เคลร์มอนต์ กับศิลปินชื่อพอล สมิธ และปรากฏตัวครั้งแรกในอันแคนนีเอ็กซ์เมน #166 (เดือนกุมภาพันธ์ ค.ศ. 1983)

**ประวัติตัวละคร**
ในดิอันแคนนีเอ็กซ์เมน # 153 ตอน"คิตตีส์แฟรีเทล" คิตตี ไพรด์ ซึ่งเป็นสมาชิกวัยสาวของเอ็กซ์เมน ได้เล่านิทานก่อนนอนให้อิลลียานา รัสปูติน วัยสาวซึ่งอาศัยอยู่กับเอ็กซ์เมนในเวลานั้นฟัง โดยเรื่องราวนี้จำลองเอ็กซ์เมน รวมถึงจีน เกรย์ ผู้ล่วงลับไปเมื่อไม่นานมานี้ ในบทบาทของตัวละครในเทพนิยาย ซึ่งหนึ่งในตัวละครดังกล่าวคือมังกรดำขนาดยักษ์ชื่อ "ล็อกฮีด" ที่อิงมาจากอากาศยานไอพ่นล็อกฮีด เอสอาร์-71 แบล็กเบิร์ด ดัดแปลงของเอ็กซ์เมน

**การตอบรับ**
 ใน ค.ศ. 2014 นิตยสารเอนเตอร์เทนเมนต์วีกลีได้จัดอันดับให้ล็อกฮีดอยู่อันดับ 68 ในรายการ "เลตส์แรงก์เอเวอรีเอ็กซ์แมนเอเวอร์"- ใน ค.ศ. 2021 เว็บไซต์ซีบีอาร์ดอตคอมได้จัดให้อันดับให้ล็อกฮีดอยู่อันดับ 3 ในรายการ "10 สมาร์เตสต์มาร์เวลไซด์คิกส์"- ใน ค.ศ. 2022 เว็บไซต์นิวซารามาได้จัดให้อันดับให้ล็อกฮีดอยู่อันดับ 9 ในรายการ "เบสต์ซูเปอร์ฮีโรไซด์คิกส์ออฟออลไทม์"

**อ้างอิง**

**แหล่งข้อมูลอื่น**
 Lockheed-  UncannyXmen.net Spotlight on Lockheed
หมวดหมู่:ตัวละครที่เป็นมังกร
หมวดหมู่:ซูเปอร์ฮีโรที่เป็นสัตว์
หมวดหมู่:ตัวละครที่เป็นไซด์คิก
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครที่เป็นสายลับและจารชน
ถนนท่าแพ

ไฟล์:Chiang Mai City Streets.jpg|thumb|ถนนท่าแพหน้าวัดมหาวัน
ถนนท่าแพ หรือที่ชาวบ้านเรียกว่า ถนนต้าแป เป็นถนนในจังหวัดเชียงใหม่ เริ่มต้นจากแม่น้ำปิงบริเวณสะพานนวรัฐ ผ่านวัดอุปคุต ไปจนถึงประตูท่าแพ มีความยาวประมาณ 1 กิโลเมตร เป็นเส้นทางหลักในการเดินทางเข้าสู่กำแพงเมืองเชียงใหม่ ในปัจจุบันยังใช้เป็นเส้นทางในการประกอบพิธีกรรมสำคัญต่าง ๆ เช่น การต้อนรับแขกบ้านแขกเมืองสำคัญ ประเพณีลอยกระทง ประเพณีสงกรานต์ เป็นต้น

**ประวัติ**
ถนนท่าแพ พ.ศ. 2508 บริเวณประตูท่าแพ
ถนนท่าแพสร้างตามแนวแกนหลักตามความเชื่อในการสร้างเมืองของพญามังราย เมื่อ พ.ศ. 1839 เมื่อแรกสร้างเมืองมีหมู่บ้านคือ หมู่บ้านเชียงเรือก เป็นย่านการค้าถนนท่าแพ
มีการตั้งถิ่นฐานของชุมชนไทยวนซึ่งถูกเทครัวมาจากเมืองเชียงแสน สมัยพระเจ้ากาวิละ ราว พ.ศ. 2347 คือชุมชมบ้านฮ่อม เชื่อมโยงการค้าบริเวณริมแม่น้ำปิงมุ่งหน้าเข้าสู่ตัวเมือง ในช่วงสมัยพระบาทสมเด็จพระจุลจอมเกล้าเจ้าอยู่หัวมีชาวจีนและชาวตะวันตกเข้ามาอยู่อาศัยเพราะแม่น้ำปิงเป็นเส้นทางสำคัญในการส่งสินค้ามายังกรุงเทพ ในยุคพัฒนาประเทศในช่วงพุทธทศวรรษ 2500 เป็นถนนศูนย์กลางเศรษฐกิจ ตามนโยบายส่งเสริมการท่องเที่ยว

**อาคาร**
วัดที่เก่าแก่ที่สุดบนถนนท่าแพคือ วัดแสนฝาง แต่สถาปัตยกรรมเก่าแก่ที่สุดบนเส้นถนนท่าแพคือ วิหารเล็กวัดบุพพาราม และยังมีวิหารหลวงวัดมหาวันที่สร้างเมื่อ พ.ศ. 2410
จากภาพถ่ายเก่าที่ถ่ายเมื่อ พ.ศ. 2420 ถ่ายโดยมิชชันนารีชาวอเมริกัน ภาพแสดงให้เห็นบ้านเรือนในลักษณะ เฮือนแป คือเรือนที่สร้างในลักษณะผูกติดกันยาวคล้ายการผูกแพในน้ำ ปัจจุบันหลงเหลืออยู่เพียงหลังเดียวบนนถนนท่าแพ (ข้อมูล พ.ศ. 2544) ในช่วง พ.ศ. 2432–2433 ชาวจีนที่เคยอาศัยอยู่ทางตะวันออกของแม่น้ำปิงช่วงวัดเกตุ ได้ย้ายข้ามฝั่งแม่น้ำมาบริเวณถนนท่าแพ ซึ่งแต่เดิมมีชาวพม่าและชาวต่องซู่อาศัยอยู่ ได้สร้างบ้านเรือนด้วยปูนที่เรียกว่า บ้านตึก ยังมีการก่อสร้างอาคารแบบตะวันตกเนื่องจากมีชาวตะวันตกเข้ามาอยู่อาศัย เช่นมีลักษณะเป็นช่องประตูทรงโค้ง (arch) หลัง พ.ศ. 2505 ที่เริ่มใช้แผนพัฒนาสังคมและเศรษฐกิจแห่งชาติฉบับที่ 1 เริ่มมีการสร้างอาคารพาณิชย์ มีความสูงอาคารแตกต่างกันไป
เมื่อ พ.ศ. 2503 เทศบาลนครเชียงใหม่ได้รื้อทำลายประตูท่าแพแล้วสร้างประตูใหม่ ปัจจุบันบริเวณประตูท่าแพรวมถึงถนนท่าแพยังคงเป็นศูนย์รวมของธุรกิจร้านค้าด้านการท่องเที่ยว

**อ้างอิง**
หมวดหมู่:ถนนในจังหวัดเชียงใหม่
จอมบงการใจทมิฬ

"จอมบงการใจทมิฬ" (The Adventure of Wisteria Lodge) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารคอลเลียร์ในสหรัฐอเมริกาเมื่อวันที่ 15 สิงหาคม ค.ศ. 1908 และตีพิมพ์ ในนิตยสารสแตรนด์ในสหราชอาณาจักรในเดือนกันยายน-ตุลาคม ค.ศ. 1908 เป็นเรื่องราวที่แบ่งเป็น 2 ตอนย่อยที่ประกอบด้วย "เหตุประหลาดที่มิสเตอร์จอห์น สกอตต์ เอคคลิส ได้ประสบ" (The Singular Experience of Mr. John Scott Eccles) และ "เสือแห่งซานเปโดร" (The Tiger of San Pedro) ซึ่งเมื่อตีพิมพ์ในนิตยสารสแตรนด์มีชื่อเรื่องโดยรวมว่า "A Reminiscence of Mr. Sherlock Holmes" 
"จอมบงการใจทมิฬ" เป็นเรื่องสั้นลำดับแรกจากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ในปี ค.ศ. 1917

**ประวัติการตีพิมพ์**
"จอมบงการใจทมิฬ" ตีพิมพ์ครั้งแรกในสหรัฐอเมริกาในนิตยสารคอลเลียร์เมื่อวันที่ 15 สิงหาคม ค.ศ. 1908 และตีพิมพ์ในสหราชอาณาจักรในนิตยสารสแตรนด์ในเดือนกันยายน-ตุลาคม ค.ศ. 1908 ในนิตยสารสแตรนด์แบ่งการตีพิมพ์เป็นสองตอนย่อย ได้แก่ "เหตุประหลาดที่มิสเตอร์จอห์น สกอตต์ เอคคลิส ได้ประสบ" (The Singular Experience of Mr. John Scott Eccles) และ "เสือแห่งซานเปโดร" (The Tiger of San Pedro) ในนิตยสารคอลเลียร์มีภาพวาดประกอบ 6 ภาพวาดโดยเฟรดเดอริก ดอร์ สตีล ในนิตยสารสแตรนด์มีภาพวาดประกอบเนื้อเรื่อง 10 ภาพวาดโดยอาเทอร์ ทวิดเดิล เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917

**อ้างอิงและบรรณานุกรม**
อ้างอิง
บรรณานุกรม- isbn=978-0762444083- isbn=978-1629335087- isbn=978-1-78131-404-3

**แหล่งข้อมูลอื่น**
single=true
*จอมบงการใจทมิฬ
หมวดหมู่:เรื่องสั้นเชอร์ล็อก โฮมส์
โชริคิเซ็นไต โอเรนเจอร์ โอเร VS คาคุเรนเจอร์

โชริคิเซ็นไต โอเรนเจอร์ โอเร VS คาคุเรนเจอร์ (Chouriki Sentai Ohranger Olé vs. Kakuranger) เป็นออริจินอลวิดีโอจากละครชุดโทรทัศน์ ขบวนการพลังมหัศจรรย์ โอเรนเจอร์ จาก ซูเปอร์เซ็นไตซีรีส์ วางจำหน่ายเมื่อวันที่ 8 มีนาคม ค.ศ. 1996 ความยาว 45 นาที 超解析116

**ภาพรวม**
เป็นออริจินอลวิดีโอจากละครชุดโทรทัศน์ ขบวนการพลังมหัศจรรย์ โอเรนเจอร์ จาก ซูเปอร์เซ็นไตซีรีส์ และเป็นผลงานเรื่องแรกของซีรีส์ที่ถูกทำรูปแบบของหนังแผ่นหรือ V ซินีม่า 超解析115 หลังจากผลงานเรื่องนี้ ผลงาน V ซินีม่า ที่มีเนื้อหาคอนเซปต์เดียวกันก็ถูกสร้างขึ้นอย่างต่อเนื่อง ต่อมาได้เป็นผลงานเรื่องที่ 1 ของ ซูเปอร์เซ็นไต วีซินีม่า และเป็นครั้งแรกที่มีการสร้างออริจินัลวิดีโอ โดยนับเป็นสปินออฟจากทีวีซีรีส์ในผลงานหลักloc=「Explanation COLUMN16 発展とともに広がりを見せるスーパー戦隊WORLD」 นอกจากนี้ยังเป็นผลงานเรื่องแรกที่มี 2 ขบวนการปรากฏตัวพร้อมกัน นับเป็นผลงานเรื่องแรกตั้งแต่ แจ็คเกอร์ เด็นเกคิไต VS โกเรนเจอร์20th00
ผลงานเรื่องนี้ถูกสร้างเป็นผลงานครอสโอเวอร์กับเรื่องก่อนหน้านี้ซึ่งก็คือ ขบวนการนินจา คาคุเรนเจอร์ ตามชื่อเรื่อง ก่อนหน้านี้ในงานผลิตขั้นต้น มีแผนจะเป็น V ซินีม่า ของ โอเรนเจอร์ เพียงอย่างเดียว แต่โปรดิวเซอร์ โยชิคาวะ ซุซุมุ เสนอให้ คาคุเรนเจอร์ ปรากฏตัวร่วมกัน โดยเชิญนักแสดงหลักที่รับบท ซาสึเกะ / นินจาเรด และ ซึรุฮิเมะ / นินจาไวท์ กลับมารับบทอีกครั้ง แต่หลังจากแผนการเริ่มถ่ายทำขึ้น ทีมงานก็เสนอให้นักแสดงคนอื่นๆ ฝั่งคาคุเรนเจอร์ปรากฏตัวด้วย นอกจากนี้ชื่อตอน "โอเร VS คาคุเรนเจอร์" ยังแตกต่างจากเรื่องหลังตรงที่ชื่อตอนแทรกเข้ามาพร้อมคำบรรยายในทีวีซีรีส์PAN

**เนื้อเรื่อง**

**ตัวละครจากต้นฉบับ**
บาระฮากุรุมะ (バラハグルマ)
อนบุโอบาเกะ (オンブオバケ)
อนบุฮากุรุมะ (オンブハグルマ)

**สื่อถูกที่วางจำหน่าย**
 รูปแบบวิดีโอ VHS ในรูปแบบวิดีโอสำหรับเช่า เปิดให้เช่าเมื่อวันที่ 8 มีนาคม ค.ศ. 1996超全集81 ต่อมาในเดือนกรกฏาคม ได้ทำรูปแบบวิดีโอสำหรับขาย超全集81- รูปแบบแผ่นเลเซอร์ดิสก์ วางจำหน่ายเมื่อวันที่ 21 มีนาคม ค.ศ. 1996超全集81- รูปแบบแผ่นดีวีดี วางจำหน่ายเมื่อวันที่ 21 มกราคม ค.ศ. 2001- รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016- รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019

**อ้างอิง**

**หมายเหตุ**

**ข้อมูลที่มา**
อ
ยูฟ่ายูโรปาคอนเฟอเรนซ์ลีก ฤดูกาล 2023–24 รอบคัดเลือกและรอบเพลย์ออฟ (ตัวแทนที่ชนะเลิศจากลีก)

หน้านี้สรุป ตัวแทนที่ชนะเลิศจากลีก แต่ละนัดของ ยูฟ่ายูโรปาคอนเฟอเรนซ์ลีก ฤดูกาล 2023–24 รอบคัดเลือกและรอบเพลย์ออฟ.
แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).

**รอบคัดเลือกรอบสอง**
การจับสลากสำหรับรอบคัดเลือกรอบสองได้ภจภัดขึ้นในวันที่ 21 มิถุนายน พ.ศ. 2566.

**สรุปผลการแข่งขัน**
+ตัวแทนที่ชนะเลิศจากลีก

**แมตช์**
รวมผลสองนัด วัลมิเอรา ชนะ 10–0.
----
รวมผลสองนัด แฟแร็นตส์วาโรช ชนะ 6–0.
----
รวมผลสองนัด สวิฟต์ เฮสเปรันเก ชนะ 4–3.
----
รวมผลสองนัด ปาร์ตีซานี ชนะ 5–1.
----
รวมผลสองนัด แฮมรุน สปาร์ตันส์ ชนะ 3–1.
----
รวมผลสองนัด ฟารุล คอนสแตนตา ชนะ 6–4.
----
รวมผลสองนัด สตรูกา ชนะ 5–3.
----
รวมผลสองนัด บอลล์กานี ชนะ 7–1.

**รอบคัดเลือกรอบสาม**
การจับสลากสำหรับรอบคัดเลือกรอบสามได้จัดขึ้นในวันที่ 24 กรกฎาคม พ.ศ. 2566.

**สรุปผลการแข่งขัน**
+ตัวแทนที่ชนะเลิศจากลีก

**แมตช์**
รวมผลสองนัด แฟแร็นตส์วาโรช ชนะ 8–2.
----
รวมผลสองนัด ฟารุล คอนสแตนตา ชนะ 5–0.
----
รวมผลสองนัด ปาร์ตีซานี ชนะ 3–1.
----
รวมผลสองนัด บอลล์กานี ชนะ 5–1.
----
รวมผลสองนัด สตรูกา ชนะ 4–3.

**รอบเพลย์ออฟ**
การจับสลากสำหรับรอบเพลย์ออฟได้จัดขึ้นในวันที่ 7 สิงหาคม ค.ศ. 2023.

**สรุปผลการแข่งขัน**
+ตัวแทนที่ชนะเลิศจากลีก

**แมตช์**
รวมผลสองนัด บอลล์กานี ชนะ 4–2.
----
รวมผลสองนัด แฟแร็นตส์วาโรช ชนะ 7–0.
----
รวมผลสองนัด ไบรดาบลิก ชนะ 2–0.
----
รวมผลสองนัด เอชเจเค ชนะ 3–2.
----
รวมผลสองนัด อัสตานา ชนะ 2–1.

**หมายเหตุ**

**อ้างอิง**

**แหล่งข้อมูลอื่น**
1M
โซนิกบลาสต์แมน II

โซนิกบลาสต์แมน II (italic=yes; คาตากานะ: ソニックブラストマンII) เป็นวิดีโอเกมที่พัฒนาและเผยแพร่โดยบริษัทไทโทสำหรับซูเปอร์แฟมิคอมใน ค.ศ. 1994

**รูปแบบการเล่น**
โซนิกบลาสต์แมน II เป็นภาคต่อของเกมโซนิกบลาสต์แมน ซึ่งรูปแบบการเล่นคล้ายกับภาคก่อนและเพิ่มตัวเลือกมากขึ้น โดยมีตัวละครใหม่ที่สามารถเล่นได้คือ "โซเนีย" และ "กัปตันโชเยียร์" รวมถึงโหมดสองผู้เล่น

**การตอบรับ**
นิตยสารเนกซ์เจเนอเรชันได้วิจารณ์เกมนี้โดยให้คะแนนสองดาวจากเต็มห้า และระบุว่า "มันไม่ใช่เกมเน่า ๆ แต่ไม่มีอะไรที่จะทำให้คุณนั่งลงและให้ความสนใจได้" ส่วนนิตยสารอิเล็กทรอนิกเกมมิงมันทลี ??

**หมายเหตุ**

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2537
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมซูเปอร์ฮีโร
หมวดหมู่:วิดีโอเกมที่พัฒนาขึ้นในประเทศญี่ปุ่น
อำเภอบาญูวางี

บาญูวางี (Banyuwangi) เป็นอำเภอ (kabupaten) ในจังหวัดชวาตะวันออก ประเทศอินโดนีเซีย และได้รับการขนานนามให้เป็น "อาทิตย์อุทัยแห่งเกาะชวา" เนื่องจากที่ตั้งของอำเภอที่อยู่ปลายตะวันออกสุดของเกาะชวา นครบาญูวางีเป็นเมืองท่าที่มีให้บริการเดินเรือข้ามเกาะระหว่างชวากับเกาะบาหลี บาญูวางีทางตะวันออกติดกับช่องแคบบาหลี ซึ่งแบ่งเกาะชวาออกจากเกาะบาหลี อำเภอบาญูวางีมีพื้นที่รวม 5,782.4 กิโลเมตร2 ถือเป็นอำเภอมี่มีพื้นที่ใหญ่ที่สุดในเกาะชวา บาญูวางีเป็นอำเภอแหล่งท่องเที่ยวและนับตั้งแต่ปลายทศวรรษ 2010 อยู่ภายใต้การพัฒนาสิ่งอำนวยความสะดวกและสาธารณูปโภคที่ช่วยสนับสนุนและรองรับการท่องเที่ยวจากนานาชาติ อำเภอบาญูวางีได้รับการประกาศให้เป็น "ตามันบูมี" (taman bumi) หรืออุทยานแห่งชาติธรณีวิทยาในปี 2018
ประชากรของอำเภออยู่ที่ 1,488,791 คน ตามสำมะโนปี 2000 และเพิ่มขึ้นในสำมะโนปี 2010 เป็น 1,556,078 and at the 2020 Census to 1,708,114; ส่วนประมาณจำนวนประชากรกลางปี 2022 อยู่ที่ 1,731,731 (คิดเป็นชาย 862,930 คน หญิง 868,801 คน) นครบาญูวางีเป็นศูนย์กลางการปกครองของอำเภอ ชื่อ บาญูวางี มาจากภาษาชวา แปลว่า "น้ำอันมีกลิ่นหอมหวาน" (fragrant water) ซึ่งเชื่อมโยงกับตำนานพื้นถิ่นเรื่องซรีตันจุง

**อ้างอิง**
หมวดหมู่:อำเภอของประเทศอินโดนีเซีย
หมวดหมู่:จังหวัดชวาตะวันออก
หมู่ถ้ำการเล

หมู่ถ้ำการละ (Karla Caves) หรือ หมู่ถ้ำการเล (Karle Caves) เป็นหมู่ถ้ำสลักหินของอินเดียโบราณในศาสนาพุทธ ตั้งอยู่ที่การเล ใกล้กับโลณาวลา รัฐหมาราษฏระ นอกจากนี้ยังมีถ้ำอื่น ๆ ในพื้นที่ เช่น หมู่ถ้ำภชะ, ถ้ำพุทธปาฏัณ, หมู่ถ้ำเพทเส และ หมู่ถ้ำนาศิก วิหารในหมู่ถ้ำการเลพัฒนาขึ้นตามยุคสมัย เริ่มต้นที่ 200 ปีก่อนคริสต์กาลถึงศตวรรษที่ 5 ถ้ำที่เก่าแก่ที่สุดเชื่อว่าสร้างขึ้นเมื่อ 160 ปีก่อนคริสต์กาล
แม้หมู่ถ้ำการเลจะมีขนาดเล็กกว่าและเก่ากว่าถ้ำสลักหินส่วนใหญ่ในรัฐมหาราษฏระ แต่หมู่ถ้ำการเลเป็นที่รู้จักเป็นพิเศษจาก "มหาเจดีย์" ("Grand Chaitya") ในถ้ำหมายเลขแปด ซึ่งถือเป็นโถงเจดีย์ที่มีขนาดใหญ่และอยู่ในสภาพดีที่สุดจากยุคนี้ รวมถึงประติมากรรมในถ้ำซึ่งมีคุณลักษณะวิจิตรกว่าถ้ำอื่น ๆ ถ้ำมหาเจดีย์หรือถ้ำหมายเลขแปด เป็นถ้ำสำหรับประกอบพิธีสวดมนต์ คาดว่าก่อสร้างขึ้นในปี 50-70 และถือเป็นเดีย์สลักหินที่ใหญ่ที่สุดในอินเดียด้วยขนาดยาว ft และสูง ft ภายในโถงยังปรากฏประติมากรรมรูปชายและหญิง รวมถึงสัตว์ต่าง ๆ เช่นสิงโต
พ่อค้ามากมาย, พวกสาตราปตะวันตกจากสกะ และเจ้าครองนครของสตวาหนะ ล้วนได้บริจาคทุนทรัพย์เพื่อการก่อสร้างถ้ำเหล่านี้ ชาวพุทธในเวลานั้นมักจะสร้างอารามอยู่ตามบริเวณที่มีธรณีสันฐานตามธรรมชาติ ใกล้กับเส้นทางค้าขาย อารามเหล่านี้ยังใช้งานเป็นที่พักแรมแก่พ่อค้าที่เดินทางค้าชายเช่นกัน ชาวพุทธในเวลานั้นระบุตัวตนกับการค้าและการผลิต ผ่านทางความสัมพันธ์กับบรรดาพ่อค้ามาตั้งแต่ในช่วงแรก ๆ ถ้ำการเล ก็เป็นหนึ่งในอารามที่สร้างเข้าไปในธรณีสัณฐาน และตั้งอยู่ไม่ไกลจากเส้นทางการค้าโบราณ หมู่ถ้ำนี้ในปัจจุบันได้รับการคุ้มครองและดูแลโดยกรมสำรวจโบราณคดีอินเดีย

**อ้างอิง**

**บรรณานุกรม**
 Guide to Monuments of India 1: Buddhist, Jain, Hindu - by George Michell, Philip H. Davies, Viking - 1989 
หมวดหมู่:ถ้ำในประเทศอินเดีย
หมวดหมู่:วัดในประเทศอินเดีย
หมวดหมู่:ถ้ำในรัฐมหาราษฏระ
เนอุม

เนอุม (Neum, pron) เป็นเมืองและเทศบาลในประเทศบอสเนียและเฮอร์เซโกวีนา ตั้งอยู่ในรัฐเฮอร์เซโกวีนา-เนเรตวาของสหพันธรัฐบอสเนียและเฮอร์เซโกวีนา ณ ปี 2013 เขตเทศบาลเนอุมมีประชากร 4,653 คน ส่วนเขตเมืองเนอุมมีประชากร 3,013 คน ประเทศบอสเนียและเฮอร์เซโกวีนามีชายฝั่งยาวเพียง abbr=off หรือ abbr=off และเนอุมเป็นเมืองเดียวของประเทศที่ตั้งอยู่บนชายฝั่งนั้น จึงเป็นทางออกสู่ทะเลเอเดรียติกเพียงแห่งเดียวของประเทศ
เนอุมตั้งอยู่ห่างจากดูบรอฟนีก mi, ห่างจากม็อสตาร์ abbr=off และห่างจากปลอเช abbr=off
พื้นที่ชายฝั่งของเนอุมตัดขาดพื้นที่ทางใต้สุดของโครเอเชียออกจากส่วนที่เหลือของประเทศ แนวพรมแดนนี้เป็นผลมาจากสนธิสัญญาคาร์โลวิทซ์ซึ่งลงนามในปี 1699 ตั้งแต่ปี 1991 และหลังการล่มสลายของยูโกสลาเวียเป็นต้นมา แนวพรมแดนระหว่างโครเอเชียกับบอสเนียและเฮอร์เซโกวีนาในภูมิภาคเนอุมได้กลายเป็นพรมแดนระหว่างประเทศ

**อ้างอิง**
หมวดหมู่:เมืองในประเทศบอสเนียและเฮอร์เซโกวีนา
ชาวจักมา

จักมา (จักมา: 𑄌𑄋𑄴𑄟𑄳𑄦; သက္ကမ,ဒိုင်းနက်လူမျို) เป็นกลุ่มชาติพันธุ์หนึ่งซึ่งตั้งถิ่นฐานอยู่บริเวณทิศตะวันออกสุดของอนุทวีปอินเดีย เป็นกลุ่มชาติพันธุ์ที่มีขนาดใหญ่ที่สุดในเขตเนินเขาจิตตะกองทางตะวันออกเฉียงใต้ของประเทศบังกลาเทศ อาศัยอยู่มากในเขตปกครองตนเองจักมา รัฐมิโซรัม ประเทศอินเดีย หลังการก่อสร้างเขื่อนกาพตาอีเมื่อ พ.ศ. 2507 ชาวจักมาจำต้องอพยพออกจากหลักแหล่งเดิม กระจัดกระจายไปตามรัฐต่าง ๆ เช่น รัฐอรุณาจัลประเทศ 60,000 คน รัฐตริปุระ 79,000 คน และรัฐอัสสัมอีกราว 20,000–30,000 คน ชาวจักมาที่อาศัยในประเทศพม่า จะเรียกว่า ไดง์เนต ถือเป็นหนึ่งหนึ่งใน 135 ชาติพันธุ์ที่ได้รับการยอมรับจากรัฐบาลพม่า
ชาวจักมาเป็นเครือญาติกับกลุ่มชาติพันธุ์ในตระกูลภาษาทิเบต-พม่าแถบตะวันออกเฉียงเหนือของประเทศอินเดีย แต่ภายหลังภาษาได้เปลี่ยนแปลงไปอันเกิดขึ้นจากการรวมอำนาจระหว่างชนเผ่าจึงรับเอาภาษาตระกูลอินโด-อารยันเข้ามา โดยเฉพาะภาษาเบงกอลถิ่นจิตตะกองที่ตั้งถิ่นฐานใกล้เคียงกับชุมชนชาวจักมา ชาวจักมายุคปัจจุบันนับถือศาสนาพุทธนิกายเถรวาทสืบทอดมานานนับศตวรรษ จากการปฏิรูปและการสถาปนาขึ้นเมื่อราวพุทธศตวรรษที่ 24 โดยรานีกาลินที สมเด็จพระราชินีนาถแห่งจักมาราช มีชาวจักมาส่วนน้อยที่เปลี่ยนไปนับถือศาสนาคริสต์ จากการสำรวจสำมะโนครัวประชากรรัฐมิโซรัม พ.ศ. 2554 พบว่า ประชากรส่วนใหญ่นับถือศาสนาพุทธนิกายเถรวาท และมีกลุ่มที่เปลี่ยนไปนับถือศาสนาคริสต์ คิดเป็นร้อยละ 7.3
ความสัมพันธ์ระหว่างชาวจักมากับเพื่อนบ้านค่อนข้างซับซ้อน ชาวจักมาจำนวนมากถูกรวมเข้ากับสังคมชนชั้นกลางของประเทศบังกลาเทศและอินเดีย หลายคนเข้าทำงานเป็นเจ้าหน้าที่รัฐการ นักการเมือง หรือเป็นทูตในกองทัพของประเทศอินเดียและบังกลาเทศ แต่ก็เคยเกิดเหตุขัดแย้งเนินเขาจิตตะกอง ซึ่งถูกมองว่าเป็นการฆ่าล้างเผ่าพันธุ์ชาวจักมา กระทั่งมีการจัดทำข้อตกลงสันติภาพเนินเขาจิตตะกอง ความรุนแรงในพื้นที่จึงลดลงไป

**อ้างอิง**
หมวดหมู่:ชาวจักมา
หมวดหมู่:อาทิวาสี
หมวดหมู่:กลุ่มชาติพันธุ์ในประเทศบังกลาเทศ
หมวดหมู่:กลุ่มชาติพันธุ์ในประเทศพม่า
หมวดหมู่:กลุ่มชาติพันธุ์ในประเทศอินเดีย
หมวดหมู่:ชุมชนชาวพุทธในประเทศบังกลาเทศ
หมวดหมู่:ชุมชนชาวพุทธในประเทศพม่า
หมวดหมู่:ชุมชนชาวพุทธในประเทศอินเดีย
หมวดหมู่:ผู้ลี้ภัยในประเทศอินเดีย
โตบี

โตบี (มีบทบาทในช่วงทศวรรษ 190 – ทศวรรษ 220) มีชื่อในภาษาจีนกลางว่า ตู้ เวย์ (p=Dù Wēi) ชื่อรอง กั๋วฝู่ (p=Guófǔ) เป็นบัณฑิตผู้ปฏิเสธการเข้ารับราชการ รวมไปถึงการแกล้งป่วย ก่อนในที่สุดจะกลายมาเป็นขุนนางของรัฐจ๊กก๊กในยุคสามก๊กของจีน

**ประวัติ**
โตบีเป็นชาวอำเภอโปยเสีย (涪縣 ฝูเซี่ยน) เมืองจื่อถง (梓潼郡 จื่อถงจฺวิ้น) ซึ่งปัจจุบันคือนครเหมี่ยนหยาง มณฑลเสฉวน โตบีเกิดในช่วงกลางหรือปลายราชวงศ์ฮั่นตะวันออก ในวัยเยาว์โตบีเรียนตำรากับเริ่น อาน (任安; ค.ศ. 124–202) บัณฑิตและพหูสูตที่มีชื่อเสียง โตบีกลายเป็นบัณฑิตผู้ถือวิถีสันโดษเช่นเดียวกับเริ่น อานผู้เป็นอาจารย์ เล่าเจี้ยง เจ้ามณฑลของมณฑลเอ๊กจิ๋ว (ครอบคลุมพื้นที่มณฑลเสฉวนและนครฉงชิ่งในปัจจุบัน) ได้ยินชื่อเสียงของโตบีจึงเสนอให้โตบีมาดำรงตำแหน่งเป็นเจ้าหน้าที่ผู้ช่วย (從事 ฉงชื่อ) ประจำที่ว่าการเมือง แต่โตบีอ้างว่าตนป่วยและปฏิเสธข้อเสนอในปี ค.ศ. 214หลังจากขุนศึกเล่าปี่ยึดครองมณฑลเอ๊กจิ๋วจากเล่าเจี้ยง เล่าปี่ต้องการรับโตบีมารับราชการ แต่โตบีอ้างว่าตนไม่สามารถรับราชการได้เพราะตนหูหนวก และยังคงอยู่กับบ้าน

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).- ซือหม่า กวาง (1084). จือจื้อทงเจี้ยน.- page=184
หมวดหมู่:ขุนนางของจ๊กก๊ก
หมวดหมู่:ข้าราชการในช่วงปลายราชวงศ์ฮั่น
ดัยร์ยาซีน

ดัยร์ยาซีน (Dayr Yāsīn) เป็นอดีตหมู่บ้านชาวอาหรับปาเลสไตน์ที่มีผู้อยู่อาศัยราว 600 คน ตั้งอยู่ sp=us จากเยรูซาเลม ดัยร์ยาซีนประกาศตนเป็นกลางในระหว่างสงครามปาเลสไตน์ปี 1948 ระหว่างชาวอาหรับกับชาวยิว หมู่บ้านถูกโจมตีและทำลายล้างในระหว่างการสังหารหมู่เมื่อ 9 เมษายน 1948 ที่ซึ่งผู้อยู่อาศัยชาวอาหรับ 107 คนถูกสังหารโดยกองกำลังกึ่งกองทัพ อีร์กูนและเลฮี ปัจจุบัน พื้นที่ของหมู่บ้านเป็นส่วนหนึ่งของศูนย์สุขภาพจิตกฟาร์ ชาอุล โรงพยาบาลจิตเวชศาสตร์ของรัฐอิสราเอล
คำว่า ดัยร์ แปลว่า "อาราม" ในภาษาอาหรับ วาลีด คาลีดี นักประวัติศาสตร์ปาเลสไตน์ ระบุว่าการใช้คำนี้พบได้ทั่วไปในชื่อหมู่บ้านของปาเลสไตน์โดยเฉพาะที่ตั้งอยู่ใกล้กับเยรูซาเลมขนาดนี้ ขอบทางใต้ของหมู่บ้านมีซากอารามตั้งอยู่ซึ่งเรียกกันว่าเพียง "ดัยร์" ("Deir")

**อ้างอิง**
หมวดหมู่:เยรูซาเลม
แมดเดน เอ็นเอฟแอล 23

แมดเดน เอ็นเอฟแอล 23 (italic=yes) เป็นวิดีโอเกมอเมริกันฟุตบอลที่ได้สร้างจากเนชันแนลฟุตบอลลีก (NFL) พัฒนาโดยอีเอทีบูรอน และจัดจำหน่ายโดยอิเล็กทรอนิกส์ อาร์ท เป็นภาคต่อของชุดเกม แมดเดน เอ็นเอฟแอล ที่ดำเนินมายาวนาน และตามหลังการวางขายเกม แมดเดน เอ็นเอฟแอล 22
ตัวเกมวางจำหน่ายสำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 และเอกซ์บอกซ์ซีรีส์เอกซ์และซีรีส์เอส ในวันที่ 19 สิงหาคม 2022 โดยตัวเกมเป็นการเปิดตัวชุดเกมนี้บนเอปิกเกมสโตร  จอห์น แมดเดน อดีตหัวหน้าโค้ชและผู้บรรยายซึ่งชุดเกมนี้ได้รับการตั้งชื่อตามเขา เป็นดาราหน้าปกเพื่อเป็นเกียรติแก่การเสียชีวิตของเขาในเดือนธันวาคม 2021 ตัวเกมได้รับกระแสวิจารณ์ผสมกันจากนักวิจารณ์ ซึ่งประกาศว่ามีการปรับปรุงจากเกมก่อนหน้านี้

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2565
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:แมดเดน เอ็นเอฟแอล
เบงกอง

เบงกอง หรือ เบงก๋อง (มีบทบาทในช่วงทศวรรษ 190 – ศตวรรษที่ 3) มีชื่อในภาษาจีนกลางว่า เมิ่ง กวาง (p=Mèng Guāng) ชื่อรอง เซี่ยวยฺวี่ (p=Xiàoyù) เป็นขุนนางและบัณฑิตของรัฐจ๊กก๊กในยุคสามก๊กของจีน

**ประวัติ**
เบงกองเป็นชาวนครลกเอี๋ยง (洛陽 ลั่วหยาง) ในเขตเมืองโห้หล้ำ (河南 เหอหนาน) ซึ่งคือนครลั่วหยาง มณฑลเหอหนานในปัจจุบัน เบงกองเกิดในยุตราชวงศ์ฮั่นตะวันออก ญาติของเบงกองชื่อเมิ่ง ยฺวี่ (孟郁) รับราชการเป็นเสนาบดีกลาโหม (太尉 ไท่เว่ย์) ในราชสำนักฮั่นp=670 พี่ชายของเมิ่ง ยฺวี่ชื่อเมิ่ง เปิน (孟賁) เป็นขันทีในตำแหน่งผู้ถวายงานกลาง (中常侍 จงฉางชื่อ)pp=665-666 เบงกองเริ่มรับราชการในฐานะเจ้าหน้าที่ระดับล่างในสำนักหนึ่งของราชสำนักในช่วงปลายรัชสมัยพระเจ้าเลนเต้ (ครองราชย์ ค.ศ. 168–189)

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).- เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).- ซือหม่า กวาง (1084). จือจื้อทงเจี้ยน.- page=668
หมวดหมู่:ขุนนางของจ๊กก๊ก
หมวดหมู่:ข้าราชการของเล่าปี่
โดโจ

ไฟล์:Rokkaku-dou Ikenobou doujou.jpg|thumb|อิเกโนโบโดโจ (ขวา) อยู่ติดกับวัดรกกากุ-โด เกียวโต
โดโจ () หมายถึงโถงหรือสถานที่สำหรับการเรียนรู้แบบสมจริง (immersive learning), การเรียนรู้เชิงประสบการณ์ (experiential learning) หรือการทำสมาธิ โดยธรรมเนียมใช้สำหรับศิลปะป้องกันตัวแต่ก็มีนำมาใช้สำหรับการเรียนรู้ในสาขาอื่น ๆ เช่นกัน คำว่าโดโจแปลว่า "สถานที่แห่งหนทาง" ในภาษาญี่ปุ่น
คำว่า โดโจ มีที่มาจากโพธิมัณฑ์ แรกเริ่ม โดโจ จะตั้งอยู่ตรงข้ามกับพุทธศาสนสถานเพื่อเป็นสถานที่สำหรับฝึกฝนอย่างเป็นระบบสำหรับศิลปกรรมญี่ปุ่นใด ๆ ที่ชื่อลงท้ายด้วยคำว่า "โด" ("-dō") ซึ่งมาจากภาษาจีน เต๋า แปลว่า "หนทาง" บางครั้ง โถงในศาสนาพุทธแบบเซนสำหรับการฝึกสมาธิ ซาเซง ก็อาจเรียกว่าโดโจเช่นกัน
ในประเทศญี่ปุ่น สถานที่ใด ๆ ที่มีไว้สำหรับการฝึกทางกายภาพ รวมถึงซูโมอาชีพ อาจเรียกว่า "โดโจ" เช่นกัน ในโลกตะวันตก คำว่า "โดโจ" ในแง่สำหรับกิจกรรมทางกายภาพ ใช้สำหรับศิลปะป้องกันตัวของญี่ปุ่นโดยเฉพาะ เช่น ไอคิโด, ยูโด, คาราเตะโด

**อ้างอิง**
หมวดหมู่:องค์ประกอบทางสถาปัตยกรรม
หมวดหมู่:สถาปัตยกรรมญี่ปุ่น
หมวดหมู่:คำและวลีภาษาญี่ปุ่น
น้ำตกทุธสาคร

น้ำตกทุธสาคร (Dudhsagar Falls; ทะเลนม) เป็นน้ำตกสี่ชั้น ตั้งอยู่บนแม่น้ำมัณโฑวี ในกัว ประเทศอินเดีย ตั้งอยู่ห่างไป 60 กิโลเมตรจากปณชีทางถนน ทุธสาครเป็นหนึ่งในน้ำตกที่สูงที่สุดในอินเดียด้วยความสูง 310 เมตร และความกว้างเฉลี่ย 30 เมตร ทุธสาครตั้งอยู่ในเขตอนุรักษ์พันธุ์สัตว์ป่าภควัน มหาวีระ และอุทยานแห่งชาติโมลเลมในเทือกเขาฆาฏตะวันตก
สถานีรถไฟที่เข้าถึงได้ทางรถที่ใกล้ที่สุดคือสถานีคัสเซิลร็อก อุตตรกันนาดา รัฐกรณาฏกะ นักท่องเที่ยวสามารถขึ้นรถไฟจากสถานีนั้นและลงที่ป้ายทุธสาครซึ่งเป็นป้ายที่ไม่มีชานชาลา จากป้ายนี้สามารถเดินไปอีกราวหนึ่งกิโลเมตรจะถึงตัวน้ำตก อย่างไรก็ตาม ในปี 2015 การรถไฟอินเดียได้ออกประกาศห้ามขึ้นลงรถที่ป้ายทุธสาคร

**อ้างอิง**
หมวดหมู่:น้ำตกในประเทศอินเดีย
หมวดหมู่:รัฐกัว
ลานา เดล เรย์ (แก้ความกำกวม)

ลานา เดล เรย์ (ชื่อเกิด อีลิซาเบธ​ วูลริดจ์ แกรนต์)  นักร้องและนักแต่งเพลงชาวอเมริกัน เกิดในปี ค.ศ. 1985
ลานา เดล เรย์ อาจหมายถึง:- ลานาเดลเรย์ (อัลบั้ม) สตูดิโออัลบั้มเปิดตัวชื่อเดียวกันกับตัวเธอใน ค.ศ. 2010- ลานาเดลเรย์ (อีพี)  เอกซ์เทนเดดเพลย์ชื่อเดียวกันกับตัวเธอใน ค.ศ. 2012
หมวดหมู่:การแก้ความกำกวม
สถาบันเพื่อการวิจัยแพทยศาสตร์

สถาบันเพื่อการวิจัยแพทยศาสตร์ (Forschungseinrichtung für experimentelle Medizin; Research Institutes for Experimental Medicine) เป็นสถาบันวิจัยในเบอร์ลิน ประเทศเยอรมนี ตัวอาคารของสถาบันเป็นที่รู้จักในชื่อ หลุมหลบภัยหนู (Mäusebunker) แรกเริ่มสร้างขึ้นเพื่อใช้งานสำหรับการทดลองในสัตว์และผสมพันธุ์สัตว์ทดลองที่ใช้ในสถาบัน ตัวสถาบันตั้งอยู่ใกล้กันกับศูนย์การแพทย์เบนยามิน ฟรังกลิน (Benjamin Franklin Medical Center) และ สถาบันความสะอาดและอนูชีววิทยา (Institute for Hygiene and Microbiology) สามสถาบันนี้ตั้งขึ้นเพื่อเป็นสาธารณูปโภคกำลังสูงสำหรับการพัฒนาและการใช้งานยากับวัคซีนใหม่ ๆ
ตัวอาคารเป็นผลงานออกแบบแรกเริ่มโดยสามีภรรยา แกร์ด และ มักดาเลนา ฮันสกา (Gerd Hänska and Magdalena Hänska) ออกแบบในระหว่างปี 1965 ถึง 1967 และเริ่มก่อสร้างในปี 1971. แบบแปลนโดยละเอียดและการก่อสร้างนำโดยแกร์ด ฮันสกา และ ควร์ท ชแมร์โซว (Kurt Schmersow) ระหว่างปี 1971 ถึง 1981 รูปลักษณะของอาคารกลายมาเป็นที่ถกเถียงนับตั้งแต่แรกเริ่ม ด้วยการออกแบบที่ดูชั่วร้าย (sinister) และการใช้งานเพื่อการทดลองในสัตว์ ทำให้อาคารนี้ไม่เป็นที่นิยมในสาธารณชน กระนั้น เมื่อเวลาผ่านไป อาคารนี้กลายมาเป็นที่นิยมชื่นชอบโดยผู้นิยมสถาปัตยกรรมบรูทัลลิสต์ มีการตีพิมพ์ระดับนานาชาติหลายชิ้นที่ยกอาคารนี้เป็นตัวอย่างชิ้นสำคัญของสถาปัตยกรรมบรูทัลลิสต์ในเยอรมนี
หลังเจ้าของปัจจุบันของอาคาร ชาริเต ประกาศแผนว่าจะทุบอาคารนี้ทิ้ง ได้เกิดความตระหนักขึ้นในสาธารณชนมากยิ่งขึ้น มีการลงนามยื่นอุทธรณ์ให้อนุรักษ์อาคารนี้ นำโดยสถาปนิกกุนแนร์ คลัก (Gunnar Klack) และนักประวัติศาสตร์ศิลป์ แฟลิซ ตอร์แคร์ (Felix Torkar) ในปี 2020 มีการพูดคุยเกี่ยวกับอนาคตของอาคาร "หลุมหลบภัยหนู" ตีพิมพ์ในสิ่งพิมพ์ระดับนานาชาติ มีการอ้างถึงอาคารนี้เชื่อมต่อกับตัวอย่างชิ้นงานบรูทัลลิสต์อื่น ๆ ในระดับโลก ไปจนถึงการพูดคุยเกี่ยวกับอนาคตของแต่ละอาคารโดยอ้างถึงอาคารหลังนี้ เช่น สถานีรถบัสกลางเทลอาวีฟ ในอิสราเอล และวังแสดงดนตรีและกีฬาวิลเนียส ในลิทัวเนีย

**อ้างอิง**
หมวดหมู่:สถาปัตยกรรมบรูทัลลิสต์
หมวดหมู่:สิ่งก่อสร้างในเบอร์ลิน
หมวดหมู่:การศึกษาในเบอร์ลิน
มาโอะ โคบายาชิ

มาโอะ โคบายาชิ (小林 麻央, 21 กรกฎาคม 1982 - 22 มิถุนายน 2017) เป็นผู้ประกาศข่าวและนักแสดงอิสระชาวญี่ปุ่น เธอยังเป็น 1 ในผู้ประกาศข่าวพยากรณ์อากาศของฟูจิเทเลวิชันอีกด้วย

**ชีวิตในวัยเด็ก**
มาโอะ โคบายาชิเกิดในปี 1982 ที่เมืองโอจิยะ จังหวัดนีงาตะ เป็นลูกสาวคนสุดท้องในบรรดาพี่น้อง 2 คน ครอบครัวของเธอย้ายไปมาระหว่างไซตามะ จังหวัดไซตามะ และนิชิโนะมิยะ จังหวัดเฮียวโงะ 7 ครั้ง ก่อนจะมาตั้งรกรากที่อารากาวะ จังหวัดโตเกียว เมื่อเธอเรียนอยู่ชั้นมัธยมปลาย พี่สาวของเธอคือมายะ โคบายาชิ (小林 麻耶, เกิดปี 1979) ซึ่งเป็นนักข่าวเช่นเดียวกับเธอ
เธอเข้าเรียนที่โรงเรียนมัธยมปลาย Kokugakuin ในปี 2005 เธอสำเร็จการศึกษาจากภาควิชาจิตวิทยาที่มหาวิทยาลัยโซเฟีย

**อาชีพ**
ในขณะที่ยังอยู่ในมหาวิทยาลัย เธอได้รับความสนใจจากการแสดงในรายการ Koi no kara Sawagi ทางช่องนิปปงทีวี ตั้งแต่เดือนตุลาคม 2003 ถึงเดือนกันยายน 2006 โคบายาชิทำหน้าที่เป็นผู้ประกาศข่าวพยากรณ์อากาศให้กับรายการ Mezamashi Saturday ของฟูจิเทเลวิชัน

**อ้างอิง**
หมวดหมู่:นักแสดงหญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
หมวดหมู่:นักแสดงภาพยนตร์หญิงชาวญี่ปุ่น
หมวดหมู่:เสียชีวิตจากมะเร็งเต้านม
หมวดหมู่:บุคคลจากจังหวัดนีงาตะ
วิดิโอเกมส์ (เพลง)

"วิดิโอเกมส์" (Video Games) คือซิงเกิลเปิดตัวของ ลานา เดล เรย์ นักร้องแและนักแต่งเพลงชาวอเมริกัน จากสตูดิโออัลบั้มชุดที่สองของเธอ แต่เป็นสตูดิโออัลบั้มชุดแรกภายใต้สังกัดเพลงในชื่อ บอร์นทูดาย (ค.ศ. 2012) โดยมี โรโบป็อป (Robocop) เป็นโปรดิวเซอร์ เนื้อเพลงถูกเขียนโดยเดล เรย์ และ จัสติน ปาร์กเกอร์ (Justin Parker) เพลงนี้ได้ถูกเผยแพร่ครั้งแรกบนอินเตอร์เน็ตในวันที่ 5 พฤษภาคม ค.ศ. 2011 และต่อมาได้ถูกเผยแพร่ในภายหลังบนอีพีที่มีชื่อว่า ลานาเดลเรย์ เพลงนี้ได้ถูกเผยแพร่อีกครั้งในฐานะซิงเกิลนำของอัลบั้มชุดที่สองของเธอ บอร์นทูดาย ในวันที่ 7 ตุลาคม ค.ศ. 2011 ผ่านค่ายเพลง อินเตอร์สโคป โดย "วิดิโอเกมส์" เป็นเพลงแนวบาโรกป็อป, ดรีมป็อป และดาวน์เทมโปบัลลาด ซึ่งเล่าเรื่องราวของตัวละครหลักที่ถูกละเลยโดยคนรักของเธอ แต่ไม่ว่าจะอย่างไรก็ตามเธอก็ยังคงเลือกที่จะรักเขาต่อไปอยู่ดี

**อ้างอิง**
หมวดหมู่:เพลงในปี พ.ศ. 2554
หมวดหมู่:เพลงของลานา เดล เรย์
ซัมเมอร์ไทม์แซดเนส

"ซัมเมอร์ไทม์แซดเนส" (Summertime Sadness) เป็นเพลงของ ลานา เดล เรย์ นักร้องและนักแต่งเพลงชาวอเมริกัน จากสตูดิโออัลบั้มชุดที่สองของเธอบอร์นทูดาย (ค.ศ. 2012) เป็นเพลงแนวบัลลาดป็อป ที่วางจำหน่ายในวันที่ 22 มิถุนายน ค.ศ. 2012 โดยค่ายเพลงอินเตอร์สโคปในฐานะซิงเกิลที่สี่จากอัลบั้ม ช่วงฤดูใบไม้ผลิปี ค.ศ. 2013 เพลง "ซัมเมอร์ไทม์แซดเนส" ขึ้นอันดับหนึ่งในประเทศโปแลนด์, ยูเครน และอาร์เมเนีย และติดสิบอันดับในหลาย ๆ ประเทศทั่วยุโรป อาทิ ออสเตรีย, บัลแกเรีย, เยอรมนี, กรีซ, ลักเซมเบิร์ก และสวิตเซอร์แลนด์  รีมิกซ์ของเพลง "ซัมเมอร์ไทม์แซดเนส" ในฉบับดนตรีแทร็ปและเฮาส์ เป็นตัวช่วยให้เดล เรย์มีผลงานเข้าสู่ชาร์ต ฮอตแดนซ์คลับเพลย์ ซึ่งเป็นจุดเริ่มต้นที่ทำให้เธอได้รับความนิยมในระดับพอประมาณ และร่วมกันกับการติดอันดับบนชาร์ตเพลง Dance/Mix Show Airplay ที่ทำให้เดล เรย์มีเพลงอันดับหนึ่งบนชาร์ตเพลงในประเทศสหรัฐอเมริกาเป็นครั้งแรก เมื่อเดือนสิงหาคม ค.ศ. 2013

**อ้างอิง**
หมวดหมู่:เพลงของลานา เดล เรย์
หมวดหมู่:เพลงในปี พ.ศ. 2554
หมวดหมู่:ซิงเกิลในปี พ.ศ. 2555
แพ ฮย็อน-ซ็อง

แพ ฮย็อน-ซ็อง (Bae Hyun-sung; เกิด 3 พฤษภาคม ค.ศ. 1999) เป็นนักแสดงชาวเกาหลีใต้ภายใต้สังกัด Awesome ENT เขาแสดงในเว็บซีรีส์เกาหลีเรื่อง Love Playlist ซีรีส์โทรทัศน์เรื่อง Extraordinary You (2019) และ Our Blues (2022)

**ผลงานการแสดง**

**ภาพยนตร์**

**ละครโทรทัศน์**

**อ้างอิง**

**แหล่งข้อมูลอื่น**
 Bae Hyun-sung at Awesome ENT ko- 11437019
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2542
กรมวิชาการเกษตร

กรมวิชาการเกษตร เป็นส่วนราชการระดับกรม ในสังกัดกระทรวงเกษตรและสหกรณ์ จัดตั้งขึ้นเมื่อปี พ.ศ. 2515 เพื่อการศึกษา วิจัยและพัฒนาพืช เครื่องจักรกลการเกษตร และปัจจัยการผลิต ถ่ายทอดเทคโนโลยีการผลิตพืชสู่กลุ่มเป้าหมายทั้งภาครัฐ เอกชน และเกษตรกร

**ประวัติ**
กรมวิชาการเกษตรได้รับการสถาปนาขึ้นเป็นหน่วยงานหนึ่งในสังกัดกระทรวงเกษตรและสหกรณ์เมื่อวันที่ 1 ตุลาคม พ.ศ. 2515 โดยก่อนที่จะมาเป็นกรมวิชาการเกษตรในปัจจุบัน ได้มีการก่อตั้งหน่วยงานต่างๆ ที่เกี่ยวข้อง ตั้งแต่วันที่ 30 กันยายน พ.ศ. 2446 จัดตั้งกรมช่างไหมขึ้นในกระทรวงเกษตราธิการ ซึ่งถือเป็นการกำเนิดงานด้านวิชาการเกษตร จนกระทั่งในปี 2515 ได้มีการรวม "กรมการข้าว" กับ "กรมกสิกรรม" เพื่อสถาปนาเป็น กรมวิชาการเกษตร

**การจัดงานมหกรรมพืชสวนโลก**
กรมวิชาการเกษตร ได้รับมอบหมายให้เป็นหน่วยงานผู้รับผิดชอบการจัดงาน มหกรรมพืชสวนโลกเฉลิมพระเกียรติฯ ราชพฤกษ์ 2549 (International Horticulture Exposition for His Majesty the King; Royal Flora Ratchapruek 2006) หรือเรียกย่อๆว่า ราชพฤกษ์ 2549 เป็นงานมหกรรมจัดแสดงด้านพืชสวนกลางแจ้ง จัดขึ้นระหว่างวันที่ 1 พฤศจิกายน 2549 – 28 กุมภาพันธ์ 2550 ณ ศูนย์วิจัยเกษตรหลวงเชียงใหม่ ตำบลแม่เหียะ อำเภอเมืองเชียงใหม่ จังหวัดเชียงใหม่ โดยใช้งบประมาณทั้งสิ้น 2,404 ล้านบาท จัดขึ้นในนามของรัฐบาลไทย และสมาคมพืชสวนแห่งประเทศไทย ภายใต้การสนับสนุนของสมาพันธ์ดอกไม้โลก (WFC) และสมาคมพืชสวนระหว่างประเทศ (ISHS)  และการรับรองมาตรฐานมหกรรมระดับโลก ระดับ A1 (มาตรฐานมหกรรมขั้นสูงสุด) การจัดงานจากสมาคมพืชสวนระหว่างประเทศ (AIPH) และสำนักงานมหกรรมโลก (BIE) โดยประเทศไทยนับเป็นประเทศที่สามในทวีปเอเชีย ที่ได้รับรองการจัดงานมหกรรมระดับโลกจาก BIE ต่อจากจีน และญี่ปุ่น
และได้รับมอบหมายให้จัดงานมหกรรมพืชสวนโลกเฉลิมพระเกียรติฯ ราชพฤกษ์ 2554 อีกครั้งหนึ่ง

**หน่วยงานในสังกัด == 
การแบ่งส่วนราชการกรมวิชาการเกษตร มีดังนี้
# สํานักงานเลขานุการกรม
# กองการเจ้าหน้าที่
# กองคลัง
# กองแผนงานและวิชาการ
# กองพัฒนาระบบและรับรองมาตรฐานสินค้าพืช
# กองวิจัยพัฒนาปัจจัยการผลิตทางการเกษตร
# กองวิจัยและพัฒนาวิทยาการหลังการเก็บเกี่ยวและแปรรูปผลิตผลเกษตร
# กองวิจัยพัฒนาพืชเศรษฐกิจใหม่และ
การจัดการก๊าซเรือนกระจก สำหรับภาคเกษตร
# ศูนย์เทคโนโลยีสารสนเทศและการสื่อสาร
# สถาบันวิจัยเกษตรวิศวกรรม
# สถาบันวิจัยพืชไร่และพืชทดแทนพลังงาน
# สถาบันวิจัยพืชสวน
# สํานักควบคุมพืชและวัสดุการเกษตร
# สํานักคุ้มครองพันธุ์พืช
# สํานักวิจัยพัฒนาการอารักขาพืช
# สํานักวิจัยพัฒนาเทคโนโลยีชีวภาพ

**หน่วยงานจัดตั้งภายใน**
# สำนักนิติการ
# กองประสานงานโครงการพระราชดำริ
# กองการยาง
# กองวิจัยพัฒนาเมล็ดพันธุ์พืช
# กองวิจัยพัฒนาพืชเศรษฐกิจใหม่และการจัดการแก๊สเรือนกระจกสำหรับภาคเกษตร

**หน่วยงานส่วนกลางที่ตั้งอยู่ในภูมิภาค**
 สํานักวิจัยและพัฒนาการเกษตร เขตที่ 1-8
** ศูนย์วิจัยและพัฒนาการเกษตรจังหวัด 54 ศูนย์- ด่านตรวจพืช 48 ด่าน- ศูนย์ควบคุมยาง 6 ศูนย์- ศูนย์วิจัยพัฒนาปัจจัยการผลิตทางการเกษตรขอนแก่น- ศูนย์วิจัยพืชไร่ 10 ศูนย์- ศูนย์วิจัยพืชสวน 10 ศูนย์- ศูนย์วิจัยเกษตรวิศวกรรม 4 ศูนย์- ศูนย์วิจัยและพัฒนาเมล็ดพันธุ์พืช 5 ศูนย์

**อ้างอิง**

**แหล่งข้อมูลอื่น**
  เว็บไซต์กรมวิชาการเกษตร
วิชาการเกษตร
หมวดหมู่:หน่วยงานภาครัฐที่ก่อตั้งในปี พ.ศ. 2515
หมวดหมู่:หน่วยงานของรัฐบาลไทยในเขตจตุจักร
วิชาการเกษตร
เขากัง

ถ้ำพระพุทธรูปในเขากัง
เขากัง เป็นภูเขาหินปูนขนาดเล็กสูงประมาณ 50 เมตร ตั้งอยู่ภายในโรงพยาบาลพัทลุง ตำบลคูหาสวรรค์ อำเภอเมืองพัทลุง จังหวัดพัทลุง ชื่อ เขากัง เป็นตำนานท้องถิ่นภาคใต้แปลว่า "เกะกะไม่เรียบร้อย" หมายถึง พวกนักเลงหัวไม้หรือพวกพาลเกเร มาจากตำนานเขาอกทะลุว่านางบุปผามีลูกชายคนหนึ่ง ชื่อว่า นายซังกั้ง เมื่อตายแล้วกลายเป็นเขาซั้งกั้ง แต่ชาวพัทลุงนิยมเรียกสั้น ๆ ว่า "เขากัง"
ก่อน พ.ศ. 2499 บริเวณเขากังเป็นป่าช้าผีดิบ ต่อมาบริเวณดังกล่าวเป็นที่ตั้งโรงพยาบาลประจำจังหวัดและศาลจังหวัด กรมศิลปากรได้ประกาศขึ้นทะเบียนเป็นโบราณสถานเมื่อ พ.ศ. 2478
เขากังมีถ้ำพระอยู่ทางทิศใต้ของเขา ลักษณะเป็นเพิงผา บริเวณหน้าถ้ำมีศาลาพักร้อนสร้างด้วยไม้ 1 หลัง จากศาลามีบันไดขึ้นสู่เพิงผาหิน ด้านหน้ามีปืนใหญ่ 2 กระบอก เดิมเข้าใจว่ามี 4 กระบอก เพราะว่ายังมีรอยฐานปืนใหญ่อีก 2 แห่ง แต่ไม่มีตัวปืน ด้านขวาของปากถ้ำมีพระพุทธรูปปางมารวิชัย ฝีมือนายแจ้ง  พรหมคีรี สร้างไว้เมื่อ พ.ศ. 2469 ด้านซ้ายมือของปากถ้ำเดิมเป็นที่ตั้งศาลเทพารักษ์หรือเจ้าเขา ซึ่งคนทั่วไปเข้าใจผิดว่าเป็นอนุสาวรีย์ของดำหัวแพร ขุนโจรแห่งเมืองพัทลุงในอดีต ปัจจุบันไม่มีแล้ว ภายในถ้ำมีพระพุทธรูปจำหลักไม้ 7 องค์ ศิลปะรัตนโกสินทร์ ฝีมือช่างพื้นบ้าน ลักษณะไม่สวยงามเท่าที่ควร ที่ผนังถ้ำปั้นเป็นรูปหัวงูโผล่จากซอกหอน ชาวบ้านนับถือ เรียกว่า "ทวดเขากัง"

**อ้างอิง**
หมวดหมู่:อำเภอเมืองพัทลุง 
หมวดหมู่:โบราณสถานในจังหวัดพัทลุง
หมวดหมู่:ภูเขาในประเทศไทย
หมวดหมู่:ภูมิศาสตร์ของจังหวัดพัทลุง
ชาวมากอนเด

มากอนเด (อักษรโรมัน: Makonde หรือ Maconde) เป็นกลุ่มชาติพันธุ์ในแทนซาเนียตะวันออกเฉียงใต้, โมซัมบิกเหนือ และเคนยา มีวิวัฒนาการทางสัฒนธรรมขึ้นในที่ราบสูงมูเวดาในโมซัมบิก ปัจจุบันอาศ้ยกระจายอยู่ในแทนซาเนียและโมซัมบิก และมีจำนวนน้อยอยู่ในเคนยา ประชากรของมากอนเดในแทนซาเนียประมาณเมื่อปี 2001 อยู่ที่ คน 1,140,000 ส่วนสำมะโนปี 1997 ของโมซัมบิกระบุจำนวนชาวมากอนเดอยู่ที่  233,358 คน รวมทั้งสองประเทศราว 1,373,358 กลุ่มชาติพันธุ์นี้ถูกแบ่งโดยคร่าว ๆ จากแม่น้ำรูวูมา กลุ่มในแทนซาเนียจะเรียกว่า มากอนเด (Makonde) ส่วนกลุ่มในโมซัมบิกจะเรียกว่า มากอนเด (สะกดเป็น Maconde) สองกลุ่มนี้ได้พัฒนาภาษาที่แตกต่างกันแต่ยังคงมีวัฒนธรรมและจุดเริ่มต้นร่วมกันอยู่
ศิลปะมากอนเดซึ่งโดยธรรมเนียมประกอบด้วยไม้แกะสลักเพื่อใช้สอยในครัวเรือน เป็นตุ๊กตา รูปสลัก หรือหน้ากากในพิธีกรรม นับตั้งแต่หลังทศวรรษ 1930s มาได้กลายมาเป็นส่วนสำคัญของศิลปะร่วมสมัยในแอฟริกา โดยมีศิลปินคนสำคัญในระดับนานาชาติเช่นจอร์จ ลีลังงา ในยุคของขบวนการปฏิวัติ FRELIMO ขบวนการได้รับเงินสนับสนุนบางส่วนจากการค้าขายงานแกะสลักไม้ของชาวมากอนเด และชาวมากอนเดยังกลายมาเป็นกระดูกสันหลังของขบวนการ ชาวมากอนเดในโมซัมบิกมีบทบาทมากในการต้นาทานเจ้าอาณานิคมโปรตุเกส และในปัจจุบันยังคงเป็นกลุ่มที่ทรงอิทธิพลในการเมืองของโมซัมบิก

**อ้างอิง**

**แหล่งข้อมูลอื่น**
isbn=978-0-8239-2016-7 
หมวดหมู่:กลุ่มชาติพันธุ์ในประเทศแทนซาเนีย
หมวดหมู่:กลุ่มชาติพันธุ์ในประเทศโมซัมบิก
หมวดหมู่:กลุ่มชาติพันธุ์ในประเทศเคนยา
ชาวมระหม่า

มระหม่า (မာရမာ တိုင်းရင်းသား) เป็นกลุ่มชาติพันธุ์ที่มีขนาดใหญ่เป็นอันดับที่สองของเขตเนินเขาจิตตะกอง ประเทศบังกลาเทศ ส่วนใหญ่ตั้งถิ่นฐานอยู่ที่อำเภอพานทรพาน อำเภอขาคฬาฉฬี อำเภอรางคามาฏี ซึ่งตั้งอยู่ในภาคจิตตะกอง ทั้งยังพบชาวมระหม่าตั้งถิ่นฐานที่อำเภอคอกส์บาซาร์ ภาคจิตตะกอง และอำเภอปฏุยาขาลี ภาคบอรีชัล ในประเทศอินเดียมีชุมชนชาวมระหม่าขนาดใหญ่ที่รัฐตริปุระ และในประเทศพม่าพบชาวมระหม่าที่รัฐยะไข่ ถือเป็นหนึ่งใน 135 ชาติพันธุ์ที่รัฐบาลพม่าให้การยอมรับ
บรรพบุรุษของชาวมระหม่า คือชาวยะไข่ที่ตั้งถิ่นฐานในแถบชายฝั่งทะเลจิตตะกองเรื่อยไปจนถึงเทือกเขาอาระกัน (ปัจจุบันคือรัฐยะไข่ ประเทศพม่า) ในช่วงคริสต์ศตวรรษที่ 15-16 ชาวยะไข่มีชื่อเสียงจากการเป็นโจรสลัดร่วมกับพวกโปรตุเกส โดยออกโจรกรรมทั่วไปในแถบอ่าวเบงกอล กระทั่งคริสต์ศตวรรษที่ 18-18 มีชาวยะไข่อพยพออกจากมาตุภูมิไปตั้งถิ่นฐานบริเวณเขตเนินเขาจิตตะกอง ซึ่งตรงกับเหตุการณ์ที่อาณาจักรมเยาะอู้เข้ายึดเมืองจิตตะกองได้สำเร็จ แต่จากการศึกษาด้านพันธุศาสตร์พบว่าชาวมระหม่ามีแฮปโลกรุปฝ่ายมารดาเชื้อสายอินเดียความถี่สูง มีเชื้อสายเอเชียตะวันออกความถี่ต่ำ อีกทั้งยังมีความหลากหลายทางสายเลือดค่อนข้างสูงเมื่อเปรียบเทียบกับชาวตริปุระและชาวจักมา อันแสดงให้เห็นว่าชาวมระหม่าอาศัยอยู่ภูมิภาคนี้มายาวนาน หลังประเทศบังกลาเทศได้รับเอกราชใน พ.ศ. 2514 ชาวเบงกอลมุสลิมกลุ่มใหญ่อพยพเข้าไปตั้งถิ่นฐานบริเวณเขตเนินเขาจิตตะกอง ทำให้ชนพื้นเมืองเหล่านี้ต้องกลายเป็นชนกลุ่มน้อยไปโดยปริยาย

**อ้างอิง**
หมวดหมู่:ชาวมระหม่า
หมวดหมู่:กลุ่มชาติพันธุ์ในประเทศบังกลาเทศ
หมวดหมู่:กลุ่มชาติพันธุ์ในประเทศพม่า
หมวดหมู่:กลุ่มชาติพันธุ์ในประเทศอินเดีย
หมวดหมู่:ชุมชนชาวพุทธในประเทศบังกลาเทศ
หมวดหมู่:ชุมชนชาวพุทธในประเทศพม่า
หมวดหมู่:ชุมชนชาวพุทธในประเทศอินเดีย
ภาษามากอนเด

มากอนเด (อักษรโรมัน: Makonde) หรือ กีมากอนเด (อักษรโรมัน: Kimakonde) เป็นภาษาที่พูดโดยกลุ่มชาวมากอนเด กลุ่มชาติพันธุ์ในแทนซาเนียตะวันออกเฉียงใต้และโมซัมบิกเหนือ มากอนเดเป็นภาษาบันตู ใกล้ชิดกับภาษายาโอ ส่วนภาษามะเตมบเว (Matembwe) และ มะบีฮา (Maviha) เป็นสำเนียงของภาษามากอนเดที่แตกต่างออกไปและอาจไม่ถือว่าเป็นภาษามากอนเด
โรคชิคุนกุนยาซึ่งมีรายงานครั้งแรกในที่ราบสูงมากอนเด มาจากรากคำกริยาในภาษามากอนเด kungunyala (แปลว่า "ที่ซึ่งงอขึ้น", "ถูกควบคุม," หรือ "เดินตัวงอ") กระนั้นชื่อนี้มักถูกเข้าใจผิดว่าได้มาจากภาษาสวาฮิลี

**อ้างอิง**
หมวดหมู่:ภาษาบันตู
จิตรกรรมสุนทรี

ปาน, สีน้ำมันบนผ้าใบ, ปลายศตวรรษที่ 19
จิตรกรรมสุนทรี (Sundari paintings หรือ Sundari images; সুন্দরী চিত্র; สุนฺทรี จิตฺร) เป็นรูปแบบหนึ่งของพินอัปหรือศิลปะเย้ายวนที่เป็นที่นิยมในกัลกัตตาสมัยศตวรรษที่ 19 ส่วนใหญ่วางจำหน่ายในรูปภาพพิมพ์ จิตรกรรมสุนทรีแสดงภาพของสตรี โดยเฉพาะสตรีชนชั้นใหม่ที่เป็นหม้ายและมาประกอบอาชีพค้ากามเพื่อเอาชีวิตรอด และเป็นอ้างอิงอันมีค่าสำหรับการทำความเข้าใจที่ทางของสตรีในสังคมที่กำลังอยู่ในช่วงเปลี่ยนผ่านครั้งใหญ่
สุนทรีแปลว่า 'สตรีโฉมงาม' และสุนทรีแต่ละชิ้นมีลักษณะเฉพาะของตน เช่น เล่นตาบลา, เตรียมปาน, ปรับสายไวโอลิน หรือแสดงท่าทางเย้ายวนคู่กับดอกกุหลาบ ภาพเขียนสุนทรีแสดงภาพสตรีชาวเบงกอลในศตวรรษที่ 19 ที่เป็นหม้ายและเป็นนางโลม ภาพเขียนเหล่านี้ยังแสดงถึงความเห็นต่อปรากฏการณ์ทางสังคมที่ใหญ่กว่าที่สตรีเป็นหม้ายต้องถูกบังคับให้ค้าประเวณี ซึ่งพบได้มากในเบงกอลยุคศตวรรษที่ 19-20 หลังการสั่งยกเลิกพิธี สตี

**อ้างอิง**
หมวดหมู่:ศิลปะอินเดีย
สุนทรี
หมวดหมู่:โกลกาตา
เกคิโซเซ็นไต คาร์เรนเจอร์ VS โอเรนเจอร์

เกคิโซเซ็นไต คาร์เรนเจอร์ VS โอเรนเจอร์ (Gekisou Sentai Carranger VS Ohranger) วางจำหน่ายเมื่อวันที่ 14 มีนาคม ค.ศ. 1997 ความยาว 47 นาที 

**ภาพรวม**
เป็นออริจินอลวิดีโอจากละครชุดโทรทัศน์ ขบวนการรถซึ่ง คาร์เรนเจอร์ จาก ซูเปอร์เซ็นไตซีรีส์ และเป็นผลงานเรื่องที่ 2 ของ ซูเปอร์เซ็นไต OV ซีรีส์ หลังจาก โจริคิเซ็นไต โอเรนเจอร์ โอเร VS คาคุเรนเจอร์ ประสบความสำเร็จ เช่นเดียวกับผลงานที่แล้ว ผลงานเรื่องนี้ยังถูกสร้างเป็นผลงานครอสโอเวอร์กับซูเปอร์เซ็นไตซีรีส์เรื่องก่อนหน้าอย่าง ขบวนการพลังมหัศจรรย์ โอเรนเจอร์ โดยมาพร้อมกับฉากหุ่นยนต์จาก 2 เรื่องมาปรากฏตัวเป็นครั้งแรก ในเรื่องนี้อยู่ในช่วงระหว่างเหตุการณ์ทีวีซีรีส์ของคาร์เรนเจอร์ ตั้งแต่ช่วงหลังจากตอนที่ 37 จากการปรากฏตัวของ จักรพรรดิแก๊งซิ่ง เอ็กซอสและก่อนตอนที่ 45 ในช่วงที่ซอนเน็ตกลับบ้าน loc=超記録ファイル#2

**เนื้อเรื่อง**

**ตัวละครจากต้นฉบับ**
SS สตาทันโซ (SSスタタンゾ, สตาสตา สตาทันโซ)
บาระโมบิล (バラモビル)
โนริชิรอน โซคัน (ノリシロン-増刊)

**สื่อถูกที่วางจำหน่าย**
 รูปแบบม้วนวิดีโอVHS ในรูปแบบเช่าเปิดให้เช่าเมื่อวันที่ 14 มีนาคม ค.ศ. 1997 ต่อมาเมื่อวันที่ 21 กรกฏาคม ได้ทำรูปแบบขาย- รูปแบบแผ่นเลเซอร์ดิสก์ วางจำหน่ายเมื่อวันที่ 21 มีนาคม ค.ศ. 1997- รูปแบบแผ่นดีวีดี วางจำหน่ายเมื่อวันที่ 21 มกราคม ค.ศ. 2001- รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016- รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019

**อ้างอิง**

**หมายเหตุ**

**ข้อมูลที่มา**
หมวดหมู่:วิดีโอต้นฉบับซูเปอร์เซ็นไตซีรีส์
ฉบับร่าง:บุหงาส่าหรี (ละครโทรทัศน์)

บุหงาส่าหรี เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ - ภวัตฟิล์ม 45 บทประพันธ์ หงษ์ทอง โดย เสนีย์ บุษปะเกศ บทโทรทัศน์โดย เอตทัคคะ , วรรณพร รัฐพิทักษ์สันติ , สุกฤตา แสงกระจ่าง นำแสดงโดย เจษฎ์พิพัฒ ติละพรพัฒน์ , กัญญ์ณรัณ วงศ์ขจรไกล , ปรมะ อิ่มอโนทัย กำกับการแสดงโดย ภวัต พนังคศิริ ออกอากาศทุกวันพุธ - วันพฤหัสบดี เวลา 20:30 น. ทางช่องวัน 31

**นักแสดง**

**เรตติ้ง**
การตอบรับของละครเรื่องนี้ทั้งหมด 17 ตอนที่ได้ออกอากาศไป (เมื่อวันที่ 10 สิงหาคม – 5 ตุลาคม พ.ศ. 2566) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 1.48

**อ้างอิง**

**แหล่งข้อมูลอื่น**
 2357- language=th
เด็นจิเซ็นไต เมกะเรนเจอร์ VS คาร์เรนเจอร์

เด็นจิเซ็นไต เมกะเรนเจอร์ VS คาร์เรนเจอร์ (Denji Sentai Megaranger VS Carranger) เป็นออริจินอลวิดีโอจาก ขบวนการแม่เหล็กไฟฟ้า เมกะเรนเจอร์ วางจำหน่ายเมื่อวันที่ 13 มีนาคม ค.ศ. 1998 ความยาว 47 นาที超解析117

**ภาพรวม**
เป็นออริจินอลวิดีโอจากละครชุดโทรทัศน์ ขบวนการแม่เหล็กไฟฟ้า เมกะเรนเจอร์ จาก ซูเปอร์เซ็นไตซีรีส์ และเป็นผลงานเรื่องที่ 3 ของ ซูเปอร์เซ็นไต OV ซีรีส์ สำหรับเรื่องนี้อยู่ในช่วงระหว่างเนื้อหาทีวีซีรีส์ของเมกะเรนเจอร์ หลังจากตอนที่ 46 จากเหตุการณ์ในช่วงใกล้จบการศึกษาในชั้นมัธยมปลายปีที่ 3 และก่อนตอนที่ 49 จากเหตุการณ์เผยตัวจริงของเมกะเรนเจอร์p=64
ในส่วนเนื้อหาของเรื่องนี้ เน้นไปที่การต่อสู้เพื่อปกป้องภูติอวกาศ พิค็อตซึ่งถือกุญแจหลักของเรื่องและฉากถ่ายภาพหมู่สำหรับอัลบั้มจบการศึกษาของเคนตะและเพื่อนในฐานะเมกะเรนเจอร์ทั้ง 5 ทั้งนี้ ยังมีการเล่าชีวิตตั้งแต่ช่วงวัยเรียนของนักเรียนมัธยมปลายของเมกะเรนเจอร์ และ ชีวิตของพนักงานเงินเดือนของคาร์เรนเจอร์p=108 นอกจากนี้ ในเรื่องได้มีการเพิ่ม เมกะเทคเตอร์ อุปกรณ์ใหม่ของเมกะเรนเจอร์ที่ปรากฏเฉพาะในเรื่อง ซึ่งเป็นครั้งแรกที่เพิ่มองค์ประกอบใหม่ของออริจินอลวิดีโอ

**เนื้อเรื่อง**

**ตัวละครจากต้นฉบับ**
ภูติอวกาศ พิค็อต (宇宙妖精ピコット)
คานิเนจิเลอร์ (カニネジラー)
นักซิ่งอวกาศ เฮลเมโด (宇宙暴走族ヘルメドー)
กองทัพไซโคเนจิเลอร์ที่คืนชีพ (再生サイコネジラー軍団)

**พลังการต่อสู้**
เมกะเทคเตอร์ (メガテクター)
ชุดเกราะของเมกะเรนเจอร์ เกิดจากคำขอพรของเคนตะที่ต้องการ พลังใหม่เพื่อต่อกรกับศัตรูที่แข็งแกร่งยิ่งขึ้น ทำให้พิค็อตผู้รับคำขอพรเรียกใช้พลังนี้ขึ้นมา ตัวชุดเกราะเป็นสีทองloc=「電磁戦隊メガレンジャー」 ประดับทั้งส่วน ลำตัว, ไหล่, ข้อมือ และมือ นอกจากนี้ทักษะความสามารถต่างๆ ทั้งพลัง, ความเร็ว และการกระโดด ได้เพิ่มพลังให้แข็งแกร่งยิ่งขึ้น
กระสุนมาร์คกิ้ง (マーキング弾)
กระสุนที่ยิงจากเมกะสลิง มีฟังก์ชั่นติดตามคู่ต่อสู้ที่สะกดรอยตาม

**สื่อถูกที่วางจำหน่าย**
 รูปแบบม้วนวิดีโอVHS ในรูปแบบเช่าเปิดให้เช่าเมื่อวันที่ 13 มีนาคม ค.ศ. 1998 ต่อมาเมื่อวันที่ 21 กรกฏาคม ได้ทำรูปแบบขาย- รูปแบบแผ่นเลเซอร์ดิสก์ วางจำหน่ายเมื่อวันที่ 21 มีนาคม ค.ศ. 1998超全集81- รูปแบบแผ่นดีวีดี วางจำหน่ายเมื่อวันที่ 21 มกราคม ค.ศ. 2001- รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016- รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019

**อ้างอิง**

**หมายเหตุ**

**ข้อมูลที่มา**
หมวดหมู่:วิดีโอต้นฉบับซูเปอร์เซ็นไตซีรีส์
เซย์จูเซ็นไต กิงกะแมน VS เมกะเรนเจอร์

เซย์จูเซ็นไต กิงกะแมน VS เมกะเรนเจอร์ (Seijuu Sentai Gingaman VS Megaranger) เป็นออริจินอลวิดีโอจาก ขบวนการคอสมิค กิงกะแมน วางจำหน่ายเมื่อวันที่ 12 มีนาคม ค.ศ. 1999 ความยาว 44 นาที超解析118

**ภาพรวม**
เป็นออริจินอลวิดีโอจากละครชุดโทรทัศน์ ขบวนการคอสมิค กิงกะแมน และเป็นผลงานเรื่องที่ 4 ของ  ซูเปอร์เซ็นไต วีซินีม่า โดยเรื่องนี้ได้เปลี่ยนชื่อจาก ซูเปอร์เซ็นไต OV ซีรีส์ เป็น ซูเปอร์เซ็นไต วีซินีม่า พร้อมทั้งมีโลโก้ประจำผลงานบนปกสื่อ
สำหรับ VS ซีรีส์ เฉพาะเรื่องนี้เป็นเรื่องราวในเหตุการณ์ภายหลังของทั้ง 2 ขบวนการPAN ทั้งฝั่งเมกะเรนเจอร์ ที่เล่าเหตุการณ์หลังตอนสุดท้าย ในช่วงที่เคนตะและเพื่อนๆ ได้จบการศึกษาจากโรงเรียนมัธยม และกำลังเดินไปตามเส้นทางของแต่ละคน ส่วนฝั่งกิงกะแมนได้ถูกตั้งเหตุการณ์หลังจากตอนจบของเนื้อเรื่องหลักของทีวีซีรีส์ โดยพวกเรียวมะกำลังใช้ชีวิตอย่างสงบสุขในป่ากิงกะ อย่างไรก็ตาม เนื่องจากการถ่ายทำเกิดขึ้นในช่วงฤดูใบไม้ร่วงp=63 ฉากบางอย่างจากตอนสุดท้ายของกิงกะแมน เช่น ลักษณะของจอมมารอสูรและการเพิ่มความแข็งแกร่งของจูเกคิโบจะไม่สะท้อนกลับ โดยผู้เขียนบท อาราคาวะ โทชิฮิสะ ได้บอกว่าต้องเขียนเรื่องราวรายวันหลังจากเนื้อหาในตอนสุดท้ายของทีวีซีรีส์ ซึ่งยังไม่ได้รับการตัดสินใจ ส่วนผู้กำกับ นากาอิชิ ทาคาโอะ แนะนำให้อาราคาวะ "คิดถึงตอนสุดท้ายเป็นตอนสุดท้าย" และบอกอาราคาวะว่าสามารถทำได้โดยไม่ต้องรอSPB

**เนื้อเรื่อง**

**ตัวละครจากต้นฉบับ**

**โจรสลัดอวกาศ บารูบัน**
กัปตันเกรกอริ (グレゴリ艦長)
กัปตันคนใหม่ของบารูบัน เป็นพี่เขยของกัปตันเซฮับ ในอดีตเมื่อ 5 พันปีก่อนเขาเป็นโจรสลัดอวกาศเพียงคนเดียวที่ออกอาละวาดในอวกาศและมีนิสัยโหดร้าย โดยกิงกะแมนรุ่นแรกได้ผนึกพร้อมกับเหล่าสัตว์เทวะ ทำให้ถูกผนึกขังในอวกาศ จนเวลาปัจจุบันฮิซุมินะได้มาปลดผนึกพร้อมร่วมมือวางแผนชุบชีวิตกองทัพโจรสลัดอวกาศ บารูบันที่เพิ่งล่มสลายไป
ฮิซุมินะ (ヒズミナ)
หุ่นแอนดรอยด์อีกตัวของเนจิเรเซีย มีรูปร่างเหมือนกับชิโบเรนะ แต่ชุดเป็นสีชมพู ถูกสร้างและส่งในเหตุการณ์ศึกสุดท้ายจากการต่อสู้ระหว่างแกรนเนจิรอสที่ด็อกเตอร์ฮิเนเลอร์ขับและเมกะวอยเจอร์ที่เมกะเรดขับ โดยบิบิเดบิได้ใช้พลังเฮือกสุดท้ายด้วยการส่งฮิซุมินะไปยังมิติอวกาศจนสูญสลายไป ทำให้ฮิซุมินะได้พบกับกัปตันเกรกอริแบบบังเอิญในอวกาศและร่วมมือกันวางแผนพิธีกรรมการฟื้นคืนชีพกองทัพบารูบันของเซฮับ โดยเล็งเป้าหมายไปที่กิงกะเบรช แต่ว่ากลับทรยศเพราะต้องการที่ฟื้นคืนชีพกองทัพที่เกี่ยวข้องกับเนจิเรเซีย โดยขโมยดาบที่จำเป็นสำหรับพิธีกรรมในช่วงที่เกรกอริใช้คาถาคืนชีพ แต่ซันแบชได้ยิงปืนและเชลินด้า ฉวยโอกาสและฟันใส่หน้าจนเอาดาบคืน
จอมมารอสูร เจลมาดิกซ์ (魔獣ゲルマディクス)
ปีศาจยักษ์ที่มีลักษณะคล้ายกับไดทานิคส์ แต่ร่างกายเป็นสีแดง โดยถูกติดกับ ป้อมปราการจอมมารอสูร เจลมาดิกซ์ (魔獣要塞ゲルマディック)
มาจินที่คืนชีพ (復活魔人)

**ไอเท็มต้นฉบับ**
เครื่องขยายเสียงเอิร์ธ (アース増幅装置)

**สื่อถูกที่วางจำหน่าย**
 รูปแบบม้วนวิดีโอVHS ในรูปแบบเช่าเปิดให้เช่าเมื่อวันที่ 13 มีนาคม ค.ศ. 1999 ต่อมาเมื่อวันที่ 21 มิถุนายน ได้ทำรูปแบบขาย- รูปแบบแผ่นเลเซอร์ดิสก์ วางจำหน่ายเมื่อวันที่ 20 มีนาคม ค.ศ. 1999超全集81- รูปแบบแผ่นดีวีดี วางจำหน่ายเมื่อวันที่ 21 มกราคม ค.ศ. 2001- รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016- รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019

**อ้างอิง**

**หมายเหตุ**

**ข้อมูลที่มา**
ก
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดตราด พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดตราดทั้งจังหวัด

**ดูเพิ่ม**
 จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538- จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

**อ้างอิง**
ตราด
หมวดหมู่:การเลือกตั้งในจังหวัดตราด
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดระนอง พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดระนองทั้งจังหวัด

**ดูเพิ่ม**
 จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538- จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

**อ้างอิง**
ระนอง
หมวดหมู่:การเลือกตั้งในจังหวัดระนอง